issa li qalbi saret ġugarell bla ebda sentiment, għal ħafna; issa li int taf li ċ-ċaħda kiefra tweġġagħnni, bħalma tweġġa' il-kisra ta' għajnejk kull għodwa hekk kif narak il-bieb tagħlaq warajk u tmur ħosbiena lejn ix-xogħol u, waħdek, taħseb f'dak li kien, f'li seta' sar, f'li tixtieq qalbek; issa li l-Bieraħ m'għadx fadal fih tifsira ta' li spiċċa imma xewqa ta' żmien ħlejju bħalma tifkira treġġa' fina tqanqil is-sliem u xenqa li ngħixuha; issa li jiena nħossni bħall-marid pupletiku ġo sptar fejn Tama ma timraħx, fejn Ħniena ma tfissirx għajr weġgħa, fejn Bikja ma ssarrafx għajr bikja tfajla, issa li sirt nafek aktar u ħabbejtek f'kull imkien ta' qalbi, ħallili biss b'tifkira viżjoni ta' l-imgħoddi w t'issa, u d-demgħa tilma li rajtlek tul ħaddejk dan l-aħħar … Għax issa d-dawl tal-jum intefa: biss ħsiebi jikser is-serħan u s-siktal